Juan Mari Atutxa

Juan Mari Atutxa Mendiola (Areatza, 1941eko maiatzaren 18a - ) politikari bizkaitarra da.

Eusko Alderdi Jeltzalean ibilbide osoa egin du.

 Hastapenak 
EAJko kidea gaztetatik, Bizkaiko Batzar Nagusietan ibili zen 1983tik 1991ra, nekazaritzaren sailean ardura hartuz tarteaz. Halaber, Lemoako udaletxean alkateordea izan zen 1987tik 1991 arte.

 Sailburua 
Eusko Jaurlaritzaren Barne Sailean kargurik gorena hartu zuen 1991tik 1998 arte, Ertzaintza garapen garai funtsezkoan zela. Urte horiek ika-mika gogorrak ekarri zizkion orduko Ezker Abertzalearekin, baina latzena ETAren mehatxuak jasatea izan zen.

 Tolosako hilerriko istiluak eta Rosa Zarraren heriotza 

Eusko Jaurlaritzako Barne Sailburua zela, 1995eko ekainaren 21ean, Ertzaintzak Tolosako hilerrian Joxean Lasa eta Joxi Zabalaren hiletan bildutako jendearen aurka egin eta hainbat pertsona zauritu zituen 25 años de la carga de la Ertzaintza contra los familiares de Lasa y Zabala, ordenada por un mando del ‘caso Cabacas’. 2020eko ekainaren 20a, Naiz.eus .

Ekainaren 22an, Donostian gertaera horren aurkako protestaldian, 
Ertzaintzaren pilotakada batek Rosa Zarra jo eta hil zenean, Atutxak Rosa pilotakadaren ondorioz hil zela ukatu zuenBalorazio Batzordeak ebatzi du: Ertzaintzak hil zuen Rosa Zarra. 2025eko martxoaren 21a, Berria.eus .

 Legebiltzarrean 
Horren ostean, Eusko Legebiltzarrean presidente izendatu zuten (1998-2005). Kargu horretan, azken urteetan Espainiako eskuin-muturraren inguruko talde batek jomugan ipini zuen, Gorka Knörr eta Kontxi Bilbaorekin batera, Alderdien Legea delakoa aplikatzeari uko egin ondoren. Horren ondorioz, geroago inputatua eta kondenatua izan zen Atutxa doktrina izenaz ezagutu zen prozesua erabilita. Handik urte batzuetara, Giza Eskubideen Europako Auzitegiak Espainia zigortu zuen. Atutxari, Knörri eta Bilbaori «epaiketa bidezkorako eskubidea» urratu zietela esan zuen.https://web.archive.org/web/20180315070542/https://www.berria.eus/paperekoa/1875/002/001/2017-06-14/europan_agerian_ostera_ere.htm

 Erretiroa 
Politika utzita, gaur egun Sabino Arana Fundazioaren presidentea da.

 Toki izenak 
Lemoako (Bizkaia) Udalak Juan Mari Atutxa sailburu izandako garaia kale baten izenarekin gogoratzen du.

 Erreferentziak 

 Kanpo loturak 
  Sabino Arana Fundazioa

Kategoria:Areatzarrak
Kategoria:Sabino Arana Fundazioa
Kategoria:Eusko Legebiltzarreko mahaiburuak
Kategoria:Bizkaiko politikariak
Kategoria:Eusko Jaurlaritzako Sailburu ohiak
Kategoria:Jelkideak
Kategoria:Eusko Legebiltzarreko legebiltzarkideak V. legegintzaldian
Kategoria:Eusko Legebiltzarreko legebiltzarkideak VI. legegintzaldian
Kategoria:Eusko Legebiltzarreko legebiltzarkideak VII. legegintzaldian
Kategoria:Eusko Legebiltzarreko legebiltzarkideak VIII. legegintzaldian